La música de l'universal compositor nascut a Sagunt protagonitza les activitats amb motiu de l'Any Joaquín Rodrigo 2024-2025
14 de novembre 2024

![](/media/huvhhhjd/logo-joaquín-rodrigo_c.jpg?width=344&height=344&mode=max)

La regidoria de Cultura de l'Ajuntament de Sagunt ha fet pública la programació per a l'Any Joaquín Rodrigo 2024-2025. Predominen les actuacions musicals, totes les quals directament relacionades amb la música del mestre Rodrigo, però també hi haurà activitats relacionades amb Turisme i Igualtat. Tots els actes seran gratuïts fins a completar l'aforament.

### **Programació de 2024**

La programació comença este **dissabte 16 de novembre** a les 11.30 hores amb una visita guiada que partix de l'oficina de Turisme de Sagunt, situada a la plaça Cronista Chabret. Esta activitat anomenada ‘Los ojos y el alma de Joaquín Rodrigo’ (entorn de Victoria Khami) està organitzada per la regidoria de Turisme i necessitarà reserva cridant als números de telèfon 96 265 58 59 i/o 637 80 12 66. Després, a les 19.30 hores, la Banda Simfònica de la Societat Musical Lira Saguntina oferirà un concert a l'Auditori Joaquín Rodrigo sota  la direcció de Daniel Olmos. S'interpretaran les següents obres: _Pasodoble para Paco Alcalde_, _Homenaje a la Tempranica_ i _Homenaje a Sagunto_, de Joaquín Rodrigo Vidre; _Del Perelló a Catarroja_, de Francisco Serrano; _Homenaje a Joaquín Sorolla_, de Bernardo Adam; i _Pinos de Roma_, de Otorino Respighi, arranjament de Yoshihiro Kimura.

**El divendres 22 de novembre**, a les 19 hores, tindrà lloc una xarrada titulada ‘Victoria Khami, un nombre con historia’, a càrrec de la doctora Ana M. Vernia Carrasco, professora de la Universitat Jaume I. L'acte, organitzat per la regidoria d'Igualtat, tindrà lloc a l'aula 2 del Centre Cultural Mario Monreal.

El **dissabte 23 de novembre**, la Unión Musical Porteña oferirà el seu concert per Santa Cecília a les 19.30 hores al Teatre de Begoña del Port de Sagunt. A més, a les 20 hores la Societat Musical Lira Saguntina també farà un concert a l'Auditori Joaquín Rodrigo.

**El dijous 28 de novembre**, José María Gallardo del Rey oferirà un concert a les 20.30 hores a l'Auditori Joaquín Rodrigo titulat ‘Joaquín Rodrigo, semblanza de su obra para guitarra’. El programa arreplega una sèrie d'obres que el compositor va dedicar a la guitarra: _Zarabanda Lejana_, _Tres Pequeñas Piezas_ (_Ya se van los Pastores_, _Por los Caminos de Santiago_, _Pequeña Sevillana_), _En los Trigales_, _Fandango_, _Sonata Giocosa_ i _Aranjuez, Ma Pensée_.

La programació de 2024 acabarà el **dissabte 21 de desembre** amb els concerts simultanis de Nadal de la Unión Musical Porteña i l'Orquestra de la Societat Musical Lira Saguntina. Seran a les 19.30 hores al Teatre de Begoña i l'Auditori Joaquín Rodrigo, respectivament.

### **Programació de 2025**

Les activitats de 2025 començaran el **dilluns 13 de gener** amb el concert de Rubén Parejo ‘Shadows and Light. Joaquín Rodrigo at 90’. Este esdeveniment musical organitzat per l'Asociación Cultural Nautilus començarà a les 18 hores a la Casa Municipal de Cultura del Port de Sagunt.

**Al febrer, el divendres dia 7**, hi haurà un nou concert anomenat ‘Joaquín Rodrigo i els seus contemporanis’, amb Miguel Colom al violí i Graham Jackson al piano. Serà a les 20.30 hores al Teatre de Begoña. Estes seran les peces interpretades: _Rumaniana_, _Dos Esbozos Op. 1_ i _Sonata Pimpante_, de Joaquín Rodrigo; _Sonata_, de Claude Debussy; i _7 canciones populares_, de Manuel de Falla.

Per a finalitzar, el **dissabte 24 de maig**, l'Orquestra de la Societat Musical Lira Saguntina oferirà un concert a l'Auditori Joaquín Rodrigo, a les 20 hores. S'interpretaran les següents obres del mestre Rodrigo: _Concierto heroico para piano y orquesta_, _Sónnica la Cortesana_, _La destrucción de Sagunto_, _Himno a los Santos Patronos_ i _Homenaje a Sagunto_.

*   [](http://www.facebook.com/sharer.php?u=https://aytosagunto.es/va/actualitat/la-musica-de-l-universal-compositor-nascut-a-sagunt-protagonitza-les-activitats-amb-motiu-de-l-any-joaquin-rodrigo-2024-2025/ "Facebook")
*   [](http://twitter.com/share?url=https://aytosagunto.es/va/actualitat/la-musica-de-l-universal-compositor-nascut-a-sagunt-protagonitza-les-activitats-amb-motiu-de-l-any-joaquin-rodrigo-2024-2025/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-musica-de-l-universal-compositor-nascut-a-sagunt-protagonitza-les-activitats-amb-motiu-de-l-any-joaquin-rodrigo-2024-2025/ "Linked In")
*   [](mailto:?body=https://aytosagunto.es/va/actualitat/la-musica-de-l-universal-compositor-nascut-a-sagunt-protagonitza-les-activitats-amb-motiu-de-l-any-joaquin-rodrigo-2024-2025/)